**Waris Dirie** (født 1965 i Somalia) er en tidligere fotomodell og mannekeng og forfatter. Hun var FNs spesialambassadør mot kvinnelig omskjæring fra 1997 til 2002. I 2005 fikk hun østerriksk statsborgerskap og bor i dag i New York i USA med sin mann og sønn.

Tidlig liv og kjønnlemlestelse
------------------------------

Dirie ble født inn i en primitiv somalisk nomadestamme, hvor hennes hjem var en transportabel hytte av vevd gress. Som femåring ble hun holdt nede av sin mor, mens en eldre lokal kvinne skar hennes klitoris og kjønnslepper med et skittent barberblad. Dette var en traumatisk opplevelse som hun beskrev i sin selvbiografi. Etter at de kvinnelige genitaliene var smidd vekk, ble hun sydd stramt opp med tornen fra et akasietre og et grovt stykke tråd, slik at kun et hull med en diameter på størrelse med en fyrstikk ble igjen. «Jeg følte meg ikke komplett som kvinne. Noen dager følte jeg meg så maktesløs» skrev hun senere. Etter inngrepet som ble utført uten noen form for bedøvelse, gikk det infeksjon i såret og Dirie lå syk med feber i flere måneder. Hennes søster og to kusiner overlevde ikke lignende inngrep.

Om kjønnlemlestelse skrev hun senere i hennes selvbiografi *Ørkenblomsten*:

*«Det er hovedsakelig Gud, makt og kontroll. Det er hovedsakelig menn som demonstrerer at de er fysisk sterkere og at de kan kontrollere deg ved å torturere deg. [...] Stammekriger, akkurat som praktiseringen av omskjæring, forårsakes av menns selvhevdelse, egoisme og aggressivitet. Jeg hater å si det, men det er sant. [...] Hvis vi hugde deres edlere deler av og slapp dem løs, så kunne de kanskje for første gang forstå, hva det er, de bjeffer mot deres kvinner.»*
Og i et intervju med BBC:

*«Jeg slåss stadig hver eneste dag for å forstå hvorfor dette skjedde for meg – denne onde og forferdelige tingen, for hvilke det ikke finnes en grunn eller forklaring – hva de så enn prøver å fortelle deg om religion eller renhet. Jeg kan ikke si hvordan jeg føler det, hvor rasende det gjør meg»*.
Som 13-åring flyktet Dirie fra Somalia, etter at hennes far hadde byttet henne vekk til ekteskap med en 60 år gammel mann, mot selv å få fem kameler tilbake. Hun unnslapp ved å flykte, først til en søster og tante i Mogadishu og senere til en onkel i Storbritannia. Da onkelen ville ta henne med tilbake til Somalia, gjemte hun passet sitt slik at hun ikke kunne bli med. Slik ble hun boende illegalt i London hvor hun jobbet med å vaske opp og rengjøre gulv hos McDonald’s inntil hun fikk sitt gjennombrudd som modell.

Modellkarriere
--------------

Ved et tilfelle ble hun oppdaget av fotografen Terence Donovan, som plasserte hennes ansikt på forsiden av Pirellikalenderen i 1987. Derfra tok hennes modellkarriere fort fart, med bilder for flere ledende designermerker og skjønnhetsprodukter som Chanel og Revlon. Hun jobbet sammen med flere andre toppmodeller som Cindy Crawford, Claudia Schiffer og Lauren Hutton – og for flere ledende moteblad som Elle, Glamour, Vogue og Marie Claire.

I 1987 spilte hun en rolle i James Bond-filmen The Living Daylights.

Humanitært arbeid
-----------------

I 1997 stoppet Dirie modellkarrieren for å konsentrere seg om arbeidet mot kjønnlemlestelse og Kofi Annan utnevnte henne til *Spesialambassadør for utryddelsen av kvinnelige kjønnlemlestelser*.

Hennes selvbiografi *Ørkenblomsten* som forteller historien om hennes egen oppvekst og lemlestelse, er blitt oversatt til mange språk – inkl. norsk – og har toppet den europeiske bestselgerlisten.

I 2007 ble hun tildelt den franske fortjenstordenen æreslegionen (*Chevalier de la Légion d'honneur*) for hennes humanitære arbeid og kampen mot kvinnelig kjønnlemlestelse, og den sveitsiske *Prix de Generations* av *World Demographic Association* for hennes engasjement for de yngre generasjonene og kampen mot kvinnelig kjønnlemlestelse.

Dirie står bak sin egen organisasjon *The Waris Dirie Foundation* til bekjempelse av kvinnelig kjønnlemlestelse. Organisasjonen har hovedkvarter Wien, har siden 2002 arbeidet prosjekter i Somalia, Senegal og Sudan

Bibliografi
-----------

* 1998 – *Ørkenblomsten*. *Desert Flower*. (Skrevet med Cathleen Miller).
* 2002 – *Desert Dawn*
* 2005 – *Desert Children* (2005)
* 2007 – *A Letter to my Mother*

Referanser
----------

1. ↑   Encyclopædia Britannica Online, Encyclopædia Britannica Online-ID biography/Waris-Dirie, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 9. april 2014[Hentet fra Wikidata]
3. ↑   OPAC SBN, SBN-identifikator TO0V314515, besøkt 9. oktober 2017[Hentet fra Wikidata]
4. ↑   Munzinger Personen, Munzinger IBA 00000026743, besøkt 9. oktober 2017[Hentet fra Wikidata]
5. ↑   www.deutsche-afrika-stiftung.de, besøkt 19. april 2022[Hentet fra Wikidata]
6. 1 2  'My mother held me down' (en)
7. ↑  The Waris Dirie Story (en)
8. ↑  *Ørkenblomst*, ISBN 87-612-0252-5
9. ↑  Messengers of Peace and Goodwill Ambassadors at the United Nations – 23 October 2000 (en)
10. ↑  Somalia's Desert Flower Arkivert 14. august 2007 hos Wayback Machine. Arkivert 2007-08-14 hos Wayback Machine *TIME* 7. juli, 2002, av Helen Gibson (en)
11. ↑  «Waris Dirie Foundation». Arkivert fra originalen 11. september 2007. Besøkt 12. september 2007.
12. ↑  Remise collective de décorations Arkivert 2010-07-06 hos Wayback Machine (12. juli 2007 (fransk)
13. ↑  Honour from Paris Arkivert 2007-09-27 hos Wayback Machine (en)
14. ↑  Prix des Generations Arkivert 2007-09-27 hos Wayback Machine (en)

Eksterne lenker
---------------

(en) Waris Dirie – kategori av bilder, video eller lyd på Commons Rediger på Wikidata

* Waris Dirie Foundation
* Waris Dirie's profile in the FMD-database (en)
* The Waris Dirie Story på *The Female Genital Cutting Education and Networking Project* (en)
* Waris: From Somalia to modeling (en)
* Interview med Waris Dirie, i *Riz Khan Show* på tv-stationen *Al Jazeera*. 2. august 2007 (en)
* Waris fra Somalia Arkivert 2007-10-09 hos Wayback Machine